*ҮЭСМН-ийн тэргүүний 2017 оны 07 сарын 07*

*өдрийн 03/17 тоот тушаалын 1-р хавсралт*

**ҮЛ ЭВДЭХ СОРИЛЫН АЖИЛТНЫ БАТАЛГААЖУУЛАЛТЫН ГЭРЭЭ**

**(Загвар)**

Улаанбаатар хот 20 он сар өдөр

**Нэг. Нийтлэг үндэслэл**

* 1. **Гэрээний зорилго**

MNS ISO IEC 17024 стандартын дагуу нэг талаас ......................-ын /цаашид ажил олгогч гэнэ/ захиалгаар нөгөө талаас Үл эвдэх сорилын монголын нийгэмлэгийг төлөөлж ....... ....... ....... ....... ........ ........ ...... нар ажил олгогчийн дэвшүүлсэн сертификат горилогчыг мэргэшүүлж, мэргэжлийн ур чадварыг нь баталгаажуулан гэрчилгээ олгоход Монгол улсын иргэний хуулийн 343-358 дугаар зүйлд заасан үндэслэл, журмыг баримтлан дор дурдсан нөхцөлөөр энэхүү гэрээг хэлэлцэн байгуулахад оршино.

* 1. **Баталгаажуулалтын зорилго**

Ажилтаны баталгаажуулалтын зорилго нь төрөөс боловсролын талаар баримтлах бодлогод тулгуурлан мэргэжлийн боловсрол, сургалтын тухай хуулийн дагуу боловсролын үндсэн зарчим, олон улсын холбогдох стандартын нийтлэг жишиг, хандлагад нийцүүлэн ажилтаны мэргэжлийн ур чадварыг үнэлэн баталгаажуулж ажил олгогчийн ажлын байранд тавигдсан шаардлагад бүрэн нийцсэн ажилтан бэлтгэхэд оршино.

    **Хоёр. Баталгаажуулалтын агуулга**

2.1 Баталгаажуулалтын агуулга нь нэгдмэл бөгөөд горилогчид үл эвдэх сорилын тухайн түвшиний чиглэлээр сургалт, үйлчилгээний хүрээнд мэргэжлийн өндөр түвшинд ажиллах, горилогч ажиллаж байгаа салбартаа тухайн түвшингээр баталгаажуулалтын схемд тогтоосон мэдлэг болон чадвар, зарим шаардлагатай тохиолдолд хувийн шинж чанарыг хэрэглэх ур чадварыг үнэлэн нотлох явдал юм.

2.2 Баталгаажуулалтын урьдчилан шаардлагад мэдлэг боловсрол сургалтыг оруулан энэ тухай ажил олгогчид тодорхой мэдээллээр ханган мэргэшүүлэх сургалтыг баталгаажуулалтын байгууллага өөрөө зохион байгуулж болохыг хоёр тал харилцан ойлголцсон байх.

2.2.1 Мэргэшүүлэх сургалтаар горилогчийн ажлын байранд шаардлагатай шинжлэх ухаан техник-технологийн суурь мэдлэг ба энэ мэдлэгээ ажил гүйцэтгэхэд хэрэглэх чадварыг олгоно. Мэргэшүүлэх сургалтын үйлчилгээг баталгаажуулалтын байгууллагын хүлээн зөвшөөрсөн сургалтын байгууллагаас авсан тохиолдолд ажил олгогч энэ байгууллагатай Сургалтын гэрээ байгуулна.

2.2.2 Мэргэжлийн сургалтын хөтөлбөр нь горилогч өөрийн салбартаа тодорхой чиглэлээр ажиллахад зайлшгүй шаардлагатай захиалагчийн хэрэгцээ, шаардлагад нийцсэн тухайн мэргэжлээр мэдлэг, чадвар, дадал эзэмшүүлэхэд хангалттай агуулга бүхий байна.

2.2.3 Дадлагын сургалт хэсгийн агуулга нь 2.2.1 ба 2.2.2 –д заасан агуулгыг практик дээр тухайн мэргэших гэж байгаа түвшиний тоног төхөөрөмж дээр ажиллахад чадвар олгоход чиглэгдсэн байна.

2.3 Баталгаажуулалтын түвшин нь тухайн салбар бүрийнхээ хувьд нэгдүгээр, хоёрдугаар, гуравдугаар түвшинтэй байна.

2.4 Баталгаажуулалтын түвшиний багц цагийн хэмжээг баталгаажуулалтын байгууллага тогтооно.

**Гурав. Баталгаажуулалтын байгууллага**

3.1 Баталгаажуулалтын байгууллага нь аливаа ажилтны ур чадвар тогтоосон шаардлагыг хангаж байгааг нотлохын тулд өргөдөл хүлээн авах, баталгаажуулалтын болзолуудыг хангаж байгаа эсэхэд үнэлгээ хийх, гэрчилгээ олгох тухай шийдвэр гаргах, магадлах хяналт явуулах, дахин баталгаажуулах, гэрчилгээ, лого, тэмдгийг ашиглах, баталгаажсан ажилтантайгаа эргэх холбоотой ажиллах зэргийг багтаасан үйл ажиллагаа явуулдаг байгууллага байна.

3.2 Ажилтаны баталгаажуулалтын байгууллага нь MNS ISO/IEC 17024 стандартын дагуу сайн дурын үндсэн дээр магадлан итгэмжлэгдсэн байгууллага байна.

**Дөрөв**. **Ажил олгогч байгууллагын эрх, үүрэг**

4.1 Ажил олгогч нь баталгаажуулалтын байгууллага байгууллагад ажилтаныхаа талаар үнэн зөв мэдээлэл гаргаж өгнө. Энэ мэдээлэлд горилогч баталгаажуулалтын болзлыг хангахад шаардлагатай боловсрол, сургалт, туршлага болон нүдний харааны үзлэгийн дүгнэлт зэргийг багтаана. Горилогч ажилгүй буюу хувиараа хөдөлмөр эрхлэгч бол боловсрол, сургалт, туршлагын мэдүүлгээ баталгаажуулалтын байгууллага хүлээн зөвшөөрөх доод тал нь нэг хөндлөнгийн байгууллагаар гэрчлүүлсэн байна.

4.2 Ажил олгогч нь өөрийн хяналтад байгаа баталгаажсан ажилтантай холбоотой дараах үүрэг хариуцлага үүрнэ. Үүнд:

1. Ажиллуулах зөвшөөрөл ажиллуулах зөвшөөрөл олгохын өмнө өөрийн ажлын онцлогтой онцлогтой сургалт буюу ажил олгогчийн онцлогтой бүтээгдэхүүн, тоног төхөөрөмж, ҮЭС-ын журам, ашиглагдах хэрэглээний код, стандарт, техникийн шаардлага, журамтай танилцуулах сургалт зохион байгуулдаг байх;
2. Баталгаажуулалтын хамрах хүрээнд нь үндэслэн хувь хүн тодорхой ажил гүйцэтгэхийг үүрэгдэж ажиллуулах шийдвэрийг ажлын онцлогтой сургалтын үр дүнгээс хамааралтай гаргах эрхтэй.
3. ҮЭС-ын үйл ажиллагааны үр дүнгийн талаар хариуцлага хүлээнэ.
4. Ажилтан жил бүр нүдний хараанд тавигдах баталгаажуулалтын шаардлагыг хангасан байхад анхаарах;
5. ҮЭС-ын аргын хэрэглээний хугацаанд үл зөвшөөрөгдөх ажлын тасалдал гаргахгүй байх;
6. Ажилтны баталгаажуулалтын хүрээ ба хүчинтэй хугацаа нь байгууллага дахь ажил үүрэгт нь нийцсэн байх;
7. Холбогдох протоколуудыг хадгалах

Эдгээр эрх, үүрэг, хариуцлага нь баримтжуулсан журамд бичигдсэн байхыг зөвлөнө.

4.3 Хувиараа хөдөлмөр эрхлэгч нь ажил олгогчид хамаарах бүх үүрэг хариуцлагыг өөрөө үүрнэ.

4.4 ҮЭС-ын ажилтаны тухайд энэ гэрээний баталгаажуулалт нь операторын ерөнхий ур чадварыг аттестатчилж байгаа явдал бөгөөд баталгаажуулалтын байгууллагаас олгогдсон сертификат нь ажиллах зөвшөөрлийг төлөөлөхгүй, энэ эрх ажил олгогчид хадгалагдаж байх олон улсын стандартын зохицуулалтыг хоёр тал харилцан ойголцоно.

**Тав. Баталгаажуулалтын үйл ажиллагааны зохион байгуулалт**

5.1 Баталгаажуулалтын байгууллага нь сургалтыг энэ гэрээгээр тохиролцсон хугацаанд батлагдсан хөтөлбөрийн дагуу зохион байгуулна.

5.2 Баталгаажуулалтын сургалт болон шалгалтын хуваарийг нийтэд ил зарлан мэдээлэх ба энэ хоёр үйл ажиллагаа хоорондын завсарлах хугацааг баталгаажуулалтын байгууллага тогтоох бөгөөд тухайн ажилтаны үйлдвэрийн туршлагын байдлаас хамаарч янз бүр байна.

5.3 Нутаг дэвсгэрийн байгаль, цаг уур, үйлдвэрлэл, үйлчилгээний онцлог, байгалийн болон нийтийг хамарсан гамшигтай холбогдуулан онцгой дэглэм, хорио цээр тогтоосон нөхцөлийг харгалзан сургалтын эхлэх хугацааг баталгаажуулалтын байгууллага тухайн үед нь өөрчилж болно.

5.4 Баталгажуулах шалгалтыг ҮЭС-ын Монголын нийгэмлэгээс томилсон шалгалтын комисс MNS ISO 9712 стандартын дагуу зохион байгуулах ба дадлагын шалгалт MNS ISO/TR 25107 стандартын шаардлага хангасан багаж хэрэгсэл, мэргэжлийн боловсон хүчин бүхий ҮЭС-ын мэргэжлийн байгууллага дээр явагдаж болно.

5.5 Баталгаажуулалтын үнэлгээ болон серификат хэвлэх үйл ажиллагаа зөвхөн баталгаажуулалтын байгууллага дээр явагдана.

**Зургаа.** **Бусад зүйл**

* 1. Баталгаажуулалтын гэрээ байгуулсан өдрөөс эхлэн хүчин төгөлдөр болно. Гэрээний хугацаа нөхцөл байдлын талаар өөрчлөлт оруулахаар бол хоёр тал харицан тохиролцож шийдвэрлэнэ.
	2. Хэрэв талуудын хооронд маргаан гарвал үл маргах журмаар шийдэх ба маргааныг шийдвэрлэж чадахгүйд хүрвэл шүүхэд нэхэмжлэл гарган шийдвэрлүүлнэ.

6.3 Энэ баталгаажуулалтын гэрээг зөрчсөн албан тушаалтны үйлдэл нь гэмт хэргийн шинжгүй бол төрийн албаны тухай хуульд заасан хариуцлага хүлээлгэнэ.

6.4 Энэ гэрээг зөрчсөн хүн, хуулийн этгээдэд Эрүүгийн хууль, эсхүл Зөрчлийн тухай хуульд заасан хариуцлага хүлээлгэнэ.

**Долоо. Нэмэлт өөрчлөлт оруулах**

* 1. Гэрээнд оруулсан аливаа нэмэлт, өөрчлөлт нь зөвхөн бичгээр хийгдэж талуудын гарын үсэг зурснаар хүчин төгөлдөр болно.
	2. Учруулсан хохирлыг арилгахтай холбогдсон хууль тогтоомжид заасан үндэслэлээр хоёр тал харилцан тохиролцож гэрээг хугацаанаас өмнө цуцалж болно.

**Гэрээ байгуулсан:**

 .......................- г төлөөлж : ҮЭСМН-г төлөөлж: ҮЭСМН-ийн тэргүүн

......................... / / /Б.Түмэндэмбэрэл/

ҮЭСМН

Улаанбаатар, Сүхбаатар дүүрэг 8-р хороо

Бээжингийн гудамж ШУТИС-ийн

Хичээлийн 2-р байр 002 тоот

Утас/Факс: 96657307